เงินบาทแกว่งแคบ ขณะตลาดจับตาผลประชุมเฟดคืนนี้
ค่าเงินบาทปิดตลาดเย็นนี้ (27 ม.ค.) ที่ระดับ 35.82 บาท/ดอลลาร์ จากช่วงเช้าเปิดตลาดที่ระดับ 35.80/81 บาท/ดอลลาร์ โดยวันนี้เงินบาทแกว่งอยู่ในกรอบแคบมาก ระหว่างวัน low สุดที่ระดับ 35.80 บาท/ดอลลาร์ และ high สุดที่ระดับ 35.87 บาท/ดอลลาร์
27 ม.ค. 2559

สำนักข่าวอินโฟเควสท์ เปิดเผยถึงค่าเงินบาทปิดตลาดเย็นนี้ (27 ม.ค.) ที่ระดับ 35.82 บาท/ดอลลาร์ จากช่วงเช้าเปิดตลาดที่ระดับ 35.80/81 บาท/ดอลลาร์ โดยวันนี้เงินบาทแกว่งอยู่ในกรอบแคบมาก ระหว่างวัน low สุดที่ระดับ 35.80 บาท/ดอลลาร์ และ high สุดที่ระดับ 35.87 บาท/ดอลลาร์
ตลาดรอผลการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ที่จะทราบผลในคืนนี้ โดยตลาดคาดว่าการประชุมรอบนี้ FOMC จะยังคงอัตราดอกเบี้ยนโยบายไว้ในระดับเดิม
“บาทวันนี้แกว่งแคบมากๆ เพราะตลาดรอผลประชุม FOMC ในคืนนี้ ตลาดคาดการณ์ว่ารอบนี้น่าจะยังคงดอกเบี้ยเท่าเดิม ซึ่งก็น่าจะมีผลให้ดอลลาร์อ่อนค่า” นักบริหารเงินกล่าว ขณะที่คาดว่า พรุ่งนี้เงินบาทจะเคลื่อนไหวอยู่ในกรอบ 35.80-35.95 บาท/ดอลลาร์ แต่หากหลุด 35.80 ลงไปก็คาดว่าจะอยู่ในกรอบ 35.70-35.85 บาท/ดอลลาร์
 
ที่มา: สำนักข่าวอินโฟเควสท์